**Республикада сот төрелігін жүзеге асырудың**

**2015 жылғы 1-жартыжылдықтағы қорытындылары туралы**

Қазақстан Республикасы сот органдарының бірыңғай автоматтандырылған ақпараттық-талдау жүйесінің (БААТЖ) деректері бойынша 2015 жылғы 1-жартыжылдықта республиканың аудандық және оған теңестірілген соттарына барлығы 563 711 арыз бен іс, соның ішінде 341 249 азаматтық, 200 160 әкімшілік және 22 302 қылмыстық іс келіп түсті. Бұл 2014 жылдың осындай кезеңімен салыстырғанда 14 271 іске немесе 2,5%-ға төмен *(577 982 арыз бен іс, соның ішінде 349 930 азаматтық, 205 689 әкімшілік және 22 363 қылмыстық іс).*

Алайда аяқталған істердің саны 532 070 істі құрайды, бұл өткен жылдың 6 айымен салыстырғанда 4,6%-ға көп *(508 637)*.

Атап айтқанда, 314 903 азаматтық істі қарау аяқталды, бұл 2014 жылдың осындай кезеңімен салыстырғанда 5,9%-ға көп *(297 294)*. Шешім шығарылып 190 544 іс қаралды *(2014 жылдың 6 айында – 195 790).*

Баламалы тәсілдер қолданыла отырып шешілген азаматтық істердің саны 7 324 істі құрады. Соның ішінде 4 539 іс немесе 62%-ы бойынша бітімгершілік келісім жасалды, 2 785 іс немесе 38%-ы бойынша дауды медиация тәртібімен реттеу туралы келісім жасалды *(2014 жылдың 6 айында – тиісінше 4 743 және 1 911 іс).*

Осылайша, медиаторлардың қатысуымен қаралған азаматтық істердің саны 1,5 есеге көбейді.

Есепті кезеңде22 275 қылмыстық iс аяқталды, бұл 2014 жылдың осындай кезеңіндегі көрсеткiштен 0,4%-ға төмен *(22 366)*. Үкім шығарылып 14 947 адамға қатысты 12 777 қылмыстық іс қаралды *(2014 жылдың 6 айында үкім шығарылып 13 123 адамға қатысты 10 467 қылмыстық іс қаралды).* 315 адам немесе 2,1%-ы ақталды, бұл 2014 жылдың 6 айымен салыстырғанда 0,4%-ға көбейді *(219 немесе 1,7%)*.

Барлығы 14 632 адам сотталды, соның ішінде 3 830 адам немесе сотталғандардың жалпы санының 26,2%-ы бас бостандығынан айырылды (*2014 жылдың 6 айында 12 904 адам сотталған, соның ішінде 4 861 адам немесе 37,7%-ы бас бостандығынан айырылған)*.  8 703 адамға немесе 59,5%-ға*(5 152 немесе 39,9*%*)*бас бостандығынан айырумен байланысты емес жаза тағайындалды, 1 693 адам *(2 219)* шартты түрде сотталды*.*

Осылайша, жалпы алғанда бас бостандығынан айыруға сотталған адамдардың үлес салмағы 11,5%-ға азайды, сонымен қатар жазаның баламалы түрлері қолданылған адамдардың үлес салмағы 19,6%-ға көбейді.

Есепті кезең ішінде алқабилердің қатысуымен қаралған істердің саны, негізінен, заңңаманың өзгеруіне байланысты 53,8%-ға азайды *(39-дан 18-ге дейін)*. Үкім шығарылып 27 адамға қатысты 18 іс қаралды *(70 адамға қатысты 38 іс)*. 1 *(3)* адам ақталды.

Соттар күзетпен ұстауды, үйқамақты, экстрадициялық қамақты санкциялау және мерзімін ұзарту туралы барлығы 7 559 өтiнiш хатты қарады, оның ішінде 7 234 өтініш хат немесе 95,7%-ы қанағаттандырылды *(2014 жылдың 6 айында – 8 088 өтініш хат қаралды, оның ішінде 7 779 немесе 96,2 %-ы қанағаттандырылған).*

Соттар қараған әкiмшiлiк iстердiң саны 3,1%-ға көбейді және 194 892 *(188 977)* iстi құрады.

Іс жүргізу мерзімі бұзылып барлығы 4 азаматтық іс қаралды немесе 0,001% *(2014 жылдың 6 айында – 2 азаматтық іс)*, әкiмшiлiк және қылмыстық істерді қарау кезінде іс жүргізу мерзімдері бұзылған жоқ.

Жалпы қаралған істер санының көбеюіне қарамастан, жоғарғы сатыда күші жойылған және өзгертілген сот актілерінің үлесі 2014 жылдың бірінші жартыжылдығының деңгейінде қалды және 1,4%-ды құрады.

Бұл ретте азаматтық істер бойынша1 701 шешімнің немесе олардың жалпы санының 0,9%-ының күші жойылды, 2 272 шешім немесе 1,2%-ы өзгертілді *(2014 жылдың 6 айында – 1 760 шешімнің немесе 0,9%-ының күші жойылды, 2 399 шешім немесе 1,2%-ы өзгертілді).*

Қылмыстық істер бойынша 102 адамға қатысты немесе үкімдердің 0,4%-ының күші жойылды, 1 278 адамға қатысты үкімдердің 5,4%-ы өзгертілді *(2014 жылдың 6 айында 108 адамға қатысты үкімнің 0,5%-ының күші жойылды, 1 109 адамға қатысты үкім немесе 4,6 %-ы өзгертілді).* Өзгертілген үкімдердің саны процестік заңнаманың өзгеруіне байланысты көбейді.

Әкімшілік істер бойынша 293 қаулының немесе 0,1%-ының күші жойылды және 262 қаулы немесе 0,1%-ы өзгертілді, бұл 2014 жылдың 6 айындағы деңгейде *(199 қаулының немесе 0,1%-ының күші жойылды, 243 қаулы немесе 0,1%-ы өзгертілді).*

Осылайша, азаматтық және әкімшілік істер бойынша күші жойылған және өзгертілген шешімдердің үлесі өткен ұқсас кезеңдегі деңгейде қалды. Қылмыстық істер бойынша өзгертілген үкімдер санының өсуіне байланысты күші жойылған және өзгертілген үкімдердің үлес салмағы 0,8%-ға көбейді.

Жалпы республика бойынша қабылданған сот актілерінің 98,6%-ы заңды әрі негізді деп танылды.

**2015 жылғы 1-жартыжылдықтағы Жоғарғы Соттың нормашығармашылық қызмет туралы**

Жоғарғы Сот әзірлеген Азаматтық процестік кодекстің және «Қазақстан Республикасының кейбір заңнамалық актілеріне азаматтық іс жүргізу заңнамасын жетілдіру мәселелері бойынша өзгерістер мен толықтырулар енгізу туралы» Заңның жобалары қазіргі уақытта Қазақстан Республикасы Парламентінің қарауында.

2015 жылғы 2 шілдеде Парламент «Қазақстан Республикасының кейбір заңнамалық актілеріне азаматтық іс жүргізу заңнамасын жетілдіру мәселелері бойынша өзгерістер мен толықтырулар енгізу туралы» Конституциялық заңын қабылдады.

Осы нормативтік құқықтық акті «Қазақстан Республикасындағы сайлау туралы» және «Қазақстан Республикасының сот жүйесі мен судьяларының мәртебесі туралы» Конституциялық заңдарын Азаматтық процестік кодекс жобасына сәйкес келтіреді.

Конституциялық заңмен бес сатылы сот жүйесінен үш жүйелі сот жүйесіне көшу және Жоғарғы Сот жанында консультативтік орган - Халықаралық кеңес құруға қатысты өзгерістер енгізілді. Жоғарғы Соттың құрамына мамандандырылған сот алқасы енгізіледі, оның соттауына ірі инвесторлардың қатысуымен дауларды, сондай-ақ Орталық сайлау комиссиясының әрекеттеріне (немесе әрекетсіздігіне) дау айту туралы істерді қарау жатқызылатыны көзделген.

Сонымен қатар Парламент «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгеріс пен толықтыру енгізу туралы» Қазақстан Республикасы Конституциялық заңын қабылдады, заңда әлеуметтік кепілдіктерін жетілдіруге бағытталған түзетулерді енгізу, атап айтқанда, зейнетақымен қамсыздандыру институтын қайта ұйымдастыру арқылы орнынан түскен судьялар үшін өмір бойы қамтылым институтын енгізу көзделген.

Сондай-ақ Жоғарғы Сот Әкімшілік процестік кодексінің жобасын әзірлеу жұмыстары жалғасуда.

Сонымен қатар Жоғарғы Сот бірнеше жұмыс топтарының шеңберінде заңнаманы мониторингтеу бойынша Ұлттық комиссияның қолдауын тапқан ережелері негізіне сәйкес заң жобаларын дайындау бойынша «100 нақты қадам – барлығы үшін заманауи мемлекет» Ұлттық жоспарын іске асыру шеңберіндегі жұмыс жүргізуде.

Сот практикасының өзекті мәселелерін түсiндiру мақсатында: қылмыстық жаза тағайындаудың мәселелері туралы, сондай-ақ үш қолданыстағы нормативтік қаулыларға түзетулерді енгізу туралы барлығы төрт нормативтік қаулы қабылданды.

Жоғарғы Соттың жұмыс жоспарына сәйкес қылмыстық және азаматтық істердің өзекті санаттары бойынша сот практикасына қорытулар жасады. Атап айтқанда: бала асырап алуға қатысты, моральдык шығынды ақшалай өндіру жөніндегі азаматтық істердің қаралуы бойынша, экологиялық қылмыстарға қатысты, қылмыс жасағаннан кейін психикасының бұзылуы ауруына шалдыққан адамдарға қатысты қылмыстық істердің қаралуы бойынша қорытулар жасалынды.

**Сот қызметіне енгізілген жаңа ақпараттық технологиялары туралы**

Есепті кезеңде электронды түрде «Сот кабинеті» сервисі арқылы 143 450 құжат берілген, оның ішінде 121 957 талап арыз, бұл 2014 жылғы ұқсас қезеңімен салыстырғанда 4 есеге жуық артық (*38 369*).

Жоғарғы Соттың интернет-ресурсына кірушілер бірнеше есе өсті және бүгінгі күні тәулігіне 59 мыңнан астам ашып қарауды құрайды. Келесі электрондық сервистер белсенді пайдалынады: «Сотқа шақыру қағазы*» (75 507 электрондық сотқа шақыру қағазы басып шығарылды)*, «Сот құжаттарымен танысу» *(189 109 сот процесіне қатысушылар танысты)*, «Хабарламаға сот құжаттарын көру» сервисі *(7967 қараулар)*.

Жоғарғы Соттың Call-орталығы жұмыс істеуде, оған өткен мерзім ішінде оған 20 313 қоңырау түсті (*2014 жылғы 1-ші жартыжылдықта - 1 165*).

Сот отырысы хаттамаларын дайындау сапасын арттыру мақсатында қазіргі заманғы технологиялар негізінде электрондық хаттама жасау мүмкіндігі бар аудио - бейнежазу жүйеленін жаппай енгізу бойынша жұмыс жүргізілуде.

Сот ісін жүргізудің қатысушыларына электрондық хабарлама жіберу тиімді жұмыс істеуде. Есепті кезеңде жергілікті соттардан сот талқылауына қатысатын 858 598 адамға 3,7 миллионнан аса SMS-хабарлама жіберілді *(2014 жылғы 1-жартыжылдықта – 416 000).*

**Қазақстан Республикасының**

**Жоғарғы Соты**